Amerika
Store norske leksikon,Geografi,Verdens geografi,Nord- og Mellom-Amerika,Nord- og Mellom-Amerikas geografi generelt
Amerika er et sammenfattende navn på landmassene på den vestlige halvkule, mellom Atlanterhavet i øst og Stillehavet i vest. Kontinentet omfatter rundt 42 millioner kvadratkilometer og er delt i to omtrent like store fastland, Nord-Amerika og Sør-Amerika, med Mellom-Amerika som et forbindelsesledd. Mellom-Amerika ble formet av vulkanisk aktivitet omtrent 2.8 millioner år siden. Før det fantes det ingen forbindelse mellom Sør og Nord.
Det finnes ulike teorier på når kontinentet først ble befolket. De fleste slår derimot fast at de første mennesker i Amerika migrerte fra Sibir over Beringstredet til Alaska under en istid en gang mellom 40 000 til 17 000 år siden.Den første kjente europeer til kontinentet var Leiv Eiriksson omkring år 1000. Noen særlig utnyttelse av kontinentet fra europeisk side skjedde ikke før Kristoffer Columbus gjenoppdaget kontinentet i 1492.Urbefolkningen ble lenge kalt indianere (spansk Indios) fordi Columbus feilaktig trodde han hadde kommet til India da han ankom det amerikanske kontinent. Amerika blir nå vanligvis oppfattet som to verdensdeler, Nord-Amerika og Sør-Amerika. I dagligtale blir Amerika ofte brukt som betegnelse på USA. Navn Navnet Amerika skal angivelig være etter den italienske oppdagelsesreisende Amerigo Vespucci (1454–1512). Det finnes imidlertid flere andre teorier om navnets opprinnelse, blant annet at det er etter fjellkjeden Sierra Amerrique i dagens Nicaragua, og at Vespucci tok navn etter denne. Amerika ble også kalt «den nye verden» av europeiske kolonister. Les mer i Store norske leksikon Nord-Amerika Sør-Amerika Nord-Amerikas historie Sør-Amerikas historie amerikanske urfolk